【民国教育】梁启超：君子（1914年在清华大学的演讲）【卓凡教育集团】卓帆创二代学校，蒙以养正，养成创二代、塑造教师创业家、改善亲子关系、孵化教育团队、整合教育资源，把家庭教育、学校教育、社会教育合而为一，为教育建功立业，为二代请命。教育合伙人，共创教
育盛世。
君子二字其意甚广，欲为之诠注，颇难得其确解。为英人所称劲德尔门（注：指Gentleman）包罗众义与我国君子之意差相吻合。证之古史，君子每与小人对待，学善则为君子，学不善则为小人。君子小人之分，似无定衡。顾习尚沿传类以君子为人格之标准。望治者，每以人人有士君子之心相勖。《论语》云：君子人与？君子人也，明乎君子品高，未易几及也。
英美教育精神，以养成国民之人格为宗旨。国家犹机器也，国民犹轮轴也。转移盘旋，端在国民，必使人人得发展其本能，人人得勉为劲德尔门，即我国所谓君子者。莽莽神州，需用君子人，於今益极，本英美教育大意而更张之。国民之人格，駸駸日上乎。
君子之义，既鲜确诂，欲得其具体的条件，亦非易言。《鲁论》所述，多圣贤学养之渐，君子立品之方，连篇累牍势难胪举。周易六十四卦，言君子者凡五十三。乾坤二卦所云尤为提要钩元。乾象曰：“天行健，君子以自强不息。